cyanic-selkie/wikianc huggingface dataset:
மலட்டாறு
மலட்டாறு (Malatar River) தமிழகத்தின் விழுப்புரம் ஊடாகப் பாயும் ஓர் ஆறு. இது ஒப்பீட்டளவில் சிறிய ஆறு ஆகும். தென்பெண்ணை ஆற்றின் துணை ஆறாகிய இது அதனுடன் சேர்ந்து வங்கக்கடலில் கலக்கிறது, இது ஆனாங்கூர், பில்லூர், குச்சிப்பாளையம், அரசமங்கலம் உட்பட பத்துக்கும் மேற்பட்ட கிராமங்களின் விவசாயத்திற்கான நீர் ஆதாரமாகும். வாய்க்கால்களின் ஆக்கிரமிப்பால் இந்த ஆறு, நீர் வரத்தின்றி, பாலைவனமாக மாறிவருகிறது.
மேற்கோள்கள்
பகுப்பு:விழுப்புரம் மாவட்ட ஆறுகள்
கண்டர்குலமாணிக்கம் ஊராட்சி
கண்டர்குலமாணிக்கம் ஊராட்சி (Kandarkulamanickam Gram Panchayat), தமிழ்நாட்டின் சேலம் மாவட்டத்தில் உள்ள மேக். சௌழ்த்ரி வட்டாரத்தில் அமைந்துள்ளது. இந்த ஊராட்சி, சங்ககிரி சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3198 ஆகும். இவர்களில் பெண்கள் 1493 பேரும் ஆண்கள் 1705 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தானி கார்சியா
தானி கார்சியா (Dany Garcia) (பிறப்பு: நவம்பர் 29, 1968) என்பவர் அமெரிக்க நாட்டு தொழிலதிபர், முதலீட்டாளர் மற்றும் திரைப்படத் தயாரிப்பாளர் ஆவார். இவர் மியாமி பல்கலைக்கழகத்தில் தொழில் முறையில் பட்டம் பெற்றதைத் தொடர்ந்து, 1992 இல் மெரில் லிஞ்சில் நிதித்துறையில் தனது வாழ்க்கையைத் தொடங்கினார்.
இவர் 2008 இல் நடிகர் டுவெயின் ஜான்சனின் வாழ்க்கையை நிர்வகிக்கத் தொடங்கினார். 2012 ஆம் ஆண்டில் கார்சியா செவன் பக்சு புரொடக்சன்சு என்ற தயாரிப்பு நிறுவனத்தை இணைந்து நிறுவினார், இவர் டுவெயின் ஜான்சன் நடித்த பேவாட்சு (2017), சுமான்சி: வெல்கம் டூ தி ஜங்கிள் (2017), ஹோப்ஸ் அண்டு ஷா (2019), ஜங்கிள் குரூசு (2021) மற்றும் பிளாக் ஆடம் (2022) போன்ற பல படங்களைத் தயாரித்துள்ளது என்பது குறிப்பிடத்தக்கது.
வெளி இணைப்புகள்
பகுப்பு:1968 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:தொலைக்காட்சி தயாரிப்பாளர்கள்
கிராபீன்
கிராபீன் (Graphene) என்பது கரி அல்லது கார்பனின் புறவேற்றுமை வடிவங்களுள் ஒன்று. மற்றொன்று வைரம். இது வலைப்பின்னல் போன்ற, அறுபக்க வடிவில் பிணைக்கப்பட்டுள்ள கரிம அணுக்களாலான, மெல்லிய தாளையொத்த பொருள். இதுவே முதலில் உருவாக்கப்பட்ட இரு-பரிமாணப் பொருள் எனலாம். கிராபீனின் தடிமன் ஒரு-அணு அளவையொத்தது. இதிலுள்ள கரிம அணுக்கள் sp2 இணைப்பில் உருவானவை; இதன் வேதிச் சமன்பாடு C62H20.
கண்டுபிடிப்பு
கிராபீன் ஆண்ட்ரே கேம், கான்ஸ்ட்டாண்டின் நோவாசெலோவ் ஆகியோரால் முதன்முதலில் கிராபைட்டிலிருந்து பிரித்தெடுக்கப்பட்டது; இச்செயலுக்காகவும் கிராபீனைப் பற்றிய இயற்பியலை விளக்கியதற்காகவும் இவர்களிருவருக்கும் இயற்பியல் நோபல் பரிசு 2010-ஆம் ஆண்டு வழங்கப்பட்டது.
விதர்பா விரைவுத் தொடருந்து
விதர்பா எக்ஸ்பிரஸ் மகாராஷ்டிராவில் மும்பை CST யிலிருந்து கோண்டியா வரை செல்லும் அதிவேக ரயில் (12105/12106) ஆகும். தினமும் செயல்படும் இந்த சேவையானது வண்டி எண் 12105 ஆக மும்பையிருந்து கோண்டியாவிற்கும் பின்பு வண்டி எண் 12106 ஆக கோண்டியாவிலிருந்து மும்பைக்கும் செல்கிறது.
கிராபீன்
பென்சில் கரியிலிருந்து கிராபீன்
கேமும் நோவாசெலோவும் பென்சில் கரியின் மேல் தெரியொட்டு நாடாவை (sellotape) மீண்டும் மீண்டும் ஒற்றி எடுப்பதன் மூலம் கிராபைட்டை செதில் செதிலாக்கினர்; ஆனால், அதன் தடிமன் அதிகமாகவே இருந்ததால், அச்செதில்களை ஆக்சிசனேற்றப்பட்ட சிலிக்கான் தளத்தின் மேல் வைத்து மீண்டும் ஒற்று வேலையைச் செய்ததன் மூலம் இறுதியில் கிராபீனைப் பிரித்தெடுத்தனர்.
விதர்பா விரைவுத் தொடருந்து
ரயில் பெட்டிகள்
விதர்பா எக்ஸ்பிரஸில் முதல் வகுப்பு ஒரு ஏசி மற்றும் இரண்டு ஏசியுடன் கூடிய இரண்டு அடுக்கு, இரு ஏசி இரண்டு அடுக்கு, ஒரு ஏசியுடன் இரண்டு முதல் மூன்று அடுக்குகள், 10 படுக்கையுடன் கூடிய அறைகள் மற்றும் நான்கு முன்பதிவு செய்யப்படாத பொதுப்பெட்டிகள் உள்ளன.
கிராபீன்
தனிச்சிறப்புடைய மின்கடத்துத் தன்மை
கிராபீனின் தனிச்சிறப்பு வாய்ந்த மின்கடத்துத் தன்மை இரு விதங்களில் ஆராயப்படுகிறது:
விதர்பா விரைவுத் தொடருந்து
சேவைகள்
விதர்பா எக்ஸ்பிரஸ் முதலில் மும்பை முதல் நாக்பூர் வரை மட்டுமே ஓடியது. அதன் பின்பு கோண்டியா வரை நீட்டிக்கப்பட்டது. தினசரி செயல்படும் இந்தச் சேவையானது சராசரியாக மணிக்கு 60.44 கி.மீ வேகத்தில் செல்கிறது. 967 கி.மீ. தூரத்தினை 12105 ரயில் 16 மணிநேரத்திலும், 12106 ரயில் 16 மணி 5 நிமிடங்களிலும் கடக்கிறது.
கிராபீன்
மேற்கோள்கள்
பகுப்பு:கரிமம் பகுப்பு:அரோமாட்டிக் சேர்மங்கள் பகுப்பு:குறைக்கடத்திப் பொருட்கள் பகுப்பு:மீக்கடினப் பொருட்கள் பகுப்பு:21-ஆம் நூற்றாண்டுக் கண்டுபிடிப்புகள்
விதர்பா விரைவுத் தொடருந்து
விவரங்கள்
ஆரம்ப காலத்தில் விதர்பா எக்ஸ்பிரஸ் மகாராஷ்டிராவிலுள்ள நாக்பூர் வழியே சென்றதால் இப்பெயர் பெற்றது. அலுவலக நேரப்படி இகத்பூரியில் ரயில் நிறுத்தம் ஐந்து மற்றும் ஒரு நிமிடம் மட்டுமே இருப்பினும், இஞ்சினை மாற்ற வேண்டியுள்ளதால் அங்கு 15 நிமிடங்கள் நிற்க வேண்டியுள்ளது. ஆனால் வண்டி எண் 12105 க்கு இந்த நிறுத்தம் பொருந்தாது.
கால அட்டவணை மற்றும் தொலைவுகள்
தினமும், வண்டி எண் 12105 இந்திய நேரப்படி 19:10 க்கு மும்பையிலிருந்து புறப்பட்டு மறுநாள் 11:10 க்கு கோண்டியாவை சென்றடைகிறது. மறுமுனையில் இருந்து திரும்பும்போது, அதாவது கோண்டியாவிலிருந்து திரும்பும்போது தினமும் 14:55 மணிக்கு புறப்பட்டு அடுத்தநாள் 7:00 மணிக்கு மும்பையினை அடைகிறது. விதர்பா எக்ஸ்பிரஸிற்கான நேரப்பட்டியல் அதன் தொலைவுகளுடன் கீழே தொகுக்கப்படுள்ளது.
விதர்பா எக்ஸ்பிரஸ் – மோதல்கள்
ஜீலை 19,2012 ல், அம்பர்மலியிலிருந்து கசாராவிற்கு செல்லும் உள்ளூர் ரயிலுடன் விதர்பா எக்ஸ்பிரஸ் நேருக்கு நேர் மோதலுக்குட்பட்டது. இரவு 9.30 மணி அளவில் நடந்த இந்த விபத்து, ஒரே ரயில் பாதையில் இரு ரயில்களும் வந்ததால் ஏற்பட்டது. ரயில்வே சார்ந்த தகவல்களில் கிடைத்தது “விதர்பா எக்ஸ்பிரஸின் ஓட்டுனர் எதிரே வரும் ரயிலை கசாராவை அடைந்தவுடன் அறிந்ததாகவும், அதற்கான அவசரகால பிரேக்குகளை போடுவதற்குள் ஒன்றுடன் ஒன்று மோதியதாகவும் கூறப்படுகிறது.” இதில் மூன்று பேர் உயிரிழந்தனர் குறைந்தபட்சம் 70 பேருக்கு மேல் படுகாயமடைந்தனர்.
ரயில்வேயின் பாதுகாப்பு அமைச்சர் முகுல் ராய் இது பற்றி அளித்த பேட்டியில் “இறந்தவர்களுக்கு ரூ 5 லட்சமும், தீவிர காயமடைந்தவர்களுக்கு ரூ 1 லட்சமும், சாதாரண காயமடைந்தவர்களுக்கு ரூ 25000 நிவாரண நிதியாக அளிப்பதாக தெரிவித்தார்” ==விலைப்பட்டியல்: == விதர்பா எக்ஸ்பிரஸின் விலைப்பட்டியல் அந்தந்த பெட்டிகளுக்கு ஏற்றாற்போல் கீழே கொடுக்கப்பட்டுள்ளது.
தொலைவு: 835 km                 முன்பதிவில்லாத பொதுக்கட்டணம்:  209
நோட் :- தக்கல் பயணிகளுக்கான கட்டணம் 3.7% சேவை வரியினையும் உள்ளடக்கியது.
வயது கூடியவர்களுக்கான் கட்டண தளர்த்தப்படும் சேவை தக்கல் பிரிவில் சேராது.
குறிப்புகள்
பகுப்பு:இந்திய விரைவுவண்டிகள்
கோபால் கோட்சே
கோபால் வினாயக் கோட்சே  (பிறப்பு-1919- இறப்பு நவம்பர் 26,2005), காந்தி கொலை வழக்கில் தூக்கிலிடப்பட்ட நாதுராம் கோட்சேவின் தம்பி  ஆவார். ஜனவரி 30, 1948, ல் நிகழ்ந்த மாகாத்மா காந்தியின் கொலையில் 18 ஆண்டுகள் சிறை தண்டனை பெற்று, 2005 ம் ஆண்டு வரை வாழ்ந்து மறைந்தவர் இவர் மட்டுமே. இவர் இந்தியாவின் மகாராஷ்டிரா மாநிலத்தின் புனே மாவட்டத்தில் உள்ள பாராமதி நகரத்தில் பிறந்தவர். இவருக்கு சிந்து கோட்சே எனும் மனைவியும் மற்றும் ஒரு மகனும், இரண்டு மகள்களும் இருந்தனர்.
இவருடைய மூத்த சகோதரர் நாதுராம் கோட்சே காந்தியைச் சுட்டுக் கொன்றதற்காகவும் இவருடன் கொலைச்சதியில் பங்குகொண்டமைக்காக நாராயண் ஆப்தேவுடன் சேர்த்து நவம்பர் 15, 1949 ல் அம்பாலா சிறையில் தூக்கிலிடப்பட்டனர். இந்த கொலைவழக்கில் சம்பந்தப்பட்டவரான இவரும் பெப்ரவரி 5, 1948 ல் கைது செய்யப்பட்டு 18 வருடம் ஆயுள் தண்டணைப் பெற்றார். இவர்கள் மூவரும் காந்தி இந்தியாவின் பிரிவினைக்கு ஆதரவாக செயல்படுவதாக எண்ணியதால் இக்கொலைச் செயல் புரிந்தனர். கோபால் கோட்சே 1998 ல் ஊடகங்களுக்கு அளித்தப் பேட்டியில் காந்தி கொல்லப்பட்டதற்காக நான் என்றும் வருந்தியதில்லை அவர் இஸ்லாமியர்களுக்கு ஆதரவாக செயல்பட்டதை இன்றும் வெறுக்கின்றேன் என்று பேட்டியளித்தார் என்பது குறிப்பிடத்தக்கது. இவர் தமது 86-வது அகவையில் புனே நகரத்தில் 27 நவம்பர் 2005 அன்று மறைந்தார்.
மேற்கோள்கள்
பகுப்பு:இந்தியக் குற்றவாளிகள் பகுப்பு:1919 பிறப்புகள் பகுப்பு:2005 இறப்புகள் பகுப்பு:புனே மாவட்டம் பகுப்பு:மகாத்மா காந்தியின் படுகொலை சதிகாரர்கள்
அரவிந்தன் (திரைப்படம்)
அரவிந்தன் (Aravindhan) 1997ஆவது ஆண்டில் டி. நாகராஜன் இயக்கத்தில் வெளியான ஒரு இந்தியத் தமிழ்த் திரைப்படமாகும். சரத்குமார், பார்த்திபன், நக்மா, ஊர்வசி, பிரகாஷ் ராஜ் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு யுவன் சங்கர் ராஜா இசையமைத்திருந்தார். இது, இவர் இசையமைத்த முதல் திரைப்படமாகும். இத்திரைப்படம் எதிர்பார்த்த அளவிற்கு வெற்றியைப் பெறவில்லை. இத்திரைப்படம், 1968ஆம் ஆண்டில் 44 பேர் உயிருடன் எரித்து படுகொலை செய்யப்பட்ட கீழ்வெண்மணி படுகொலையினை அடிப்படையாகக் கொண்டு உருவாக்கப்பட்டது.
மேற்கோள்கள்
பகுப்பு:1997 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:பார்த்திபன் நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
சோம்தேவ் தேவ்வர்மன்
சோம்தேவ் தேவ்வர்மன் (பிறப்பு குவகாத்தி 13 பிப்ரவரி 1985), அல்லது "சோம்தேவ் தேவ் வர்மன்", இந்திய டென்னிசு வீரராவார். அவர் ஐக்கிய அமெரிக்காவின் வர்சீனியா பல்கலைக்கழகத்தில் படிக்கும்போது அமெரிக்க தேசிய கல்லூரி விளையாட்டுக் கழகத்தின் (NCAA) ஒற்றையர் டென்னிசுப் போட்டிகளில் தொடர்ந்து இருமுறை வெற்றி பெற்றதைத் தொடர்ந்து புகழ்பெற்றார். 2010-இல் 2010 பொதுநலவாய விளையாட்டுக்களில் சோம்தேவ் தனிநபர் பிரிவில் தங்கமும் 2010 ஆசிய விளையாட்டுப் போட்டிகளில் தனிநபர் பிரிவில் தங்கமும் இரட்டையர் பிரிவில் சனம் சிங் என்ற வீரருடன் இணைந்து தங்கமும் வென்றுள்ளார்.
இவர் ரஞ்சனா மற்றும் பிரவஞ்சன் தேவ் வர்மன் தம்பதியினருக்குப் பிறந்தவர். சென்னையருகே வளர்ந்த இவர் 2005-08 ஆண்டுகளில் வர்சீனியா பல்கலைக்கழகத்தில் சமூகவியல் பட்டபடிப்பு படித்தார். 2008ஆம் ஆண்டு முதல் தொழில்முறையில் டென்னிசு ஆடிவரும் தேவ்வர்மன் ஆண்டு துவக்கத்தில் இருந்த தரவரிசை 1033இலிருந்து முன்னேறி ஆண்டின் இறுதியில் 204 தரவரிசை எண்ணில் உள்ளார்.
2009ஆம் ஆண்டு சென்னை ஓப்பன் போட்டியில் இருமுறை சென்னை ஓப்பன் வெற்றியாளர் இசுப்பானிய கார்லோசு மாயாவையும் தரவரிசை எண் 25இல் இருந்த குரோசியாவின் இவோ கார்லோவிச்சையும் வென்று போட்டி இறுதிக்கு முன்னேறினார். இறுதிப்போட்டியில் குரோசியாவின் மாரின் சிலிக்கிடம் 6–4, 7–6(3) என்ற கணக்கில் தோற்றார். தென்னாப்பிரிக்காவில் நடந்த டேவிசு கோப்பை 2009ஆம் ஆண்டுக்கான போட்டியில், சோம்தேவ் தேவ்வர்மன் முதல் ஒற்றையர் ஆட்டத்திலும் மாற்று ஒற்றையர் ஆட்டத்திலும் தென்னாப்பிரிக்கா வீரர்களை வென்று இந்திய அணி 11 ஆண்டுகளுக்கு பிறகு முதல் முறையாக உலக சுற்றுக்கு முன்னேற உதவினார்.
வெளியிணைப்புகள்
பகுப்பு:இந்திய டென்னிஸ் வீரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்
கடப்பந்தாங்கல் ஊராட்சி
கடப்பந்தாங்கல் ஊராட்சி (Kadapanthangal Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1171 ஆகும். இவர்களில் பெண்கள் 560 பேரும் ஆண்கள் 611 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
காலிகுலா
காலிகுலா (Caligula; இலத்தீன்: Gaius Julius Caesar Augustus Germanicus; 31 ஆகஸ்டு 12- 24 ஜனவரி 41 கி.பி.) கி.பி. 37லிருந்து கி.பி. 41 வரை ரோமப் பேரரசராக இருந்தவர். இவர் மிகவும் புகழ் பெற்ற ரோம தளபதி ஜெரமானிக்கசுக்கும், அகஸ்டசு அரசரின் பேத்தியான மூத்த அகிரிப்பினாவுக்கும் மகன் ஆவார். காலிகுலா ரோம இராஜ்யத்தை ஆளும் முதல் அரச குடும்பத்தில் பிறந்தார். இந்த அரசமரபு வழக்கமான முறைப்படி ஜூலியோ-கிளாடியன் வம்சம் என்று அறியப் பட்டது. காலிகுலா பிறந்து இரண்டு வருடங்களுக்குப் பிறகு ஜெர்மானிக்கசின் மாமாவும் வளர்ப்பு தந்தையுமான டைபீரியசு, அகஸ்டசுக்குப் பின்னர் ரோம பேரரசராக கி.பி.14 இல் பட்டம் ஏற்றார்.
ஜூலியஸ் சீசரின் பெயர் கொண்டு காலியஸ் சீசர் என்று பெயரிடப்பட்டாலும் இவர் காலிகுலா என்ற அடை மொழியைப் பெற்றார் (காலிகுலா என்ற பெயராக்கம் சிறு வீரர்களின் பூட்ஸ் அல்லது சப்பாத்து ஆகும் - காலிகா). இவ்வாறு அழைத்தது இவரது தகப்பனாரின் போர் வீரர்கள் ஆவர். இவர்கள் ஜெர்மானியாவில் முகாமிட்டிருக்கும் போது இவரைக் காலிகுலா என்று அழைக்க ஆரம்பித்தனர். ஜெர்மானிக்கசு கி.பி.19இல் இறந்த பிறகு அவரின் மனைவியும் காலி குலாவின் தாயுமான அகிரிப்பினா தனது ஆறு குழந்தைகளுடன் ரோமுக்குத் திரும்பி வந்தார் அங்கு அவருக்கு டைபீரியசுடன் ஒரு கசப்பான பகைமை உருவானது. இந்த பகைமை அவளின் குடும்ப உறுப்பினர் அனைவரையும் அழித்தது. எஞ்சியது காலிகுலா மட்டுமே. இந்த கிளர்ச்சிகளால் பாதிக்கப் படாமல் தனது வளர்ப்பு தாத்தாவின் அழைப்புக்கு இணங்க காலிகுலா கி.பி.31 இல் காப்ரி என்கின்ற தீவில் அவரைச் சந்தித்தார். அத்தீவைவிட்டு டைபீரியஸ் ஐந்து ஆண்டுகளுக்கு முன்பே சென்று விட்டார். டைபீரியசு இறந்த பிறகு காலிகுலா, கி.பி.37இல் பேரரசாக பட்டம் சூடினார்.
காலிகுலாவின் அரசாட்சியைப் பற்றி அறிந்து கொள்ள அதிக ஆவணங்கள் இல்லை. இருந்தாலும் இவர் ஒரு உயர்ந்த, மிதவாதியான அரசராக முதல் ஆறு மாதங்களுக்கு இருந்தார் என வர்ணிக்கப் பட்டுள்ளது. அதன் பிறகு இவரை மிக மோசமான அரசராக ஆவணங்கள் சித்தரிக்கின்றன. கொடூரமானவராக, கொடுஞ்செயல் புரிபவராக, அதிக செலவு செய்யும் ஊதாரியாக இயற்கைக்கு அப்பாற்பட்டு பாலுறவு கொள்பவராக அவைகள் கூறுகின்றன. இவரை ஒரு பித்துப்பிடித்த அரசராகச் சித்தரிக்கின்றன. ஆனால் இந்த ஆவணங்களின் நம்பகத்தன்மை கேள்விக்குறியானதே. ஆனால் இவரின் அரசாட்சி சமயத்தில் இவர் அரசரின் கட்டுப்பாடற்ற ஆற்றலை அதிகரிக்கும் முயற்சியிலும் அவரை எதிர் கேள்வி கேட்பதற்கு அதிக இடமில்லாமலும் பார்த்துக் கொண்டார். அவர் தனக்கு சொகுசு மாளிகை கட்டுவதிலும் உயர் வகை கட்டங்கள் கட்டும் செயல் திட்டங்களிலும் தனது கவனம் முழுவதும் செலுத்தினார். மேலும் ரோமில் உள்ள இரு கால்வாய் பாலங்களைக் கட்டுவதிலும் கவனம் செலுத்தினார். அவைகளின் பெயர்கள் அகுவா க்ளாடியா மற்றும் அனியோ நோவாஸ் ஆகும். இவரின் காலத்தில் இவர்களின் கீழிருந்த மௌரிடானியா அரசானது இவரின் பேரரசோடு ஒரு மாகாணமாக இணைக்கப் பட்டது.
கி.பி.41 இல் இவரது மெய்க்காவல் படை, அமைச்சர்கள் மற்றும் அரசவையினர் சேர்ந்து செய்த கூட்டுச்சதியில் படுகொலை செய்யப்பட்டார். எப்படி ஆனாலும் இந்த சதிக்கூட்டத்தின் எண்ணமாகிய ரோம் குடியரசு என்ற கனவு நிறைவேறவில்லை. காலிகுலா கொலை செய்யப் பட்ட அன்றே ரோம அரசவை நடுவர் காலிகுலாவின் மாமா கிளாடியசை அரசராகப் பிரகடனம் செய்தது. இவரின் ஆட்சியிலும் ஜூலியோ-க்ளாடியன் வம்சம் தொடர்ந்தது. இவரின் மருமகன் நீரோ மன்னர் கி.பி. 68 இல் இறக்கும் வரை இந்த வம்சம் தொடர்ந்தது. ஆனால் காலிகுலா இறந்த பிறகு ஜூலியஸ் சீசரின் ஆண் வம்சாவளி நின்று போனது.
குடும்பம்
காயஸ் ஜூலியஸ் சீசர் (அவரின் புகழ்பெற்ற உறவினரின் பெயர்) அன்டியம் என்ற இடத்தில் கி.பி 12 ஆம் வருடம் 31 ஆம் தேதி ஆகஸ்டு மாதம் பிறந்தார். ஜெர்மானிக்கசுக்கும் அவரின் இரண்டாம் சொக்காரர் அகிரிப்பினாவிற்கும் பிறந்த ஆறு குழந்தைகளில் இவர் மூன்றாமவர். இவருக்கு இரண்டு மூத்த சகோதரர்களும் மூன்று இளைய சகோதரிகளும் உண்டு. சகோதரர்கள் நீரோ மற்றும் ட்ரூஸஸ் ஆவர். அகிரிப்பினா இளையவர், ஜூலியா ட்ருஸில்லா மற்றும் ஜூலியா லிவில்லா ஆகியோர் சகோதரிகள் ஆவர். இவரின் சித்தப்பா கிளாடியசு ஆவார். இவர் ஜெர்மானிக்கசின் இளைய சகோதரரும் பிற்கால அரசனும் ஆவார்.
உசாத்துணை
பகுப்பு:உரோமைப் பேரரசர்கள்
பாடும் வானம்பாடி
பாடும் வானம்பாடி  (Paadum Vaanampadi) 1985 ஆம் ஆண்டு வெளிவந்த தமிழ்த் திரைப்படமாகும். எம். ஜெயகுமார் இயக்கத்தில் வெளிவந்த இத்திரைப்படத்தில் ராஜீவ், ஜீவிதா, நாகேஷ், டெல்லி கணேஷ் மற்றும் பலரும் நடித்துள்ளனர். இந்தத் திரைப்படம் இந்தியில் வெளியாகிய டிஸ்கோ டான்சர் எனும் திரைப்படத்தின் மறுவாக்கமாகத் தமிழில் எடுத்து வெளியிடப்பட்டது என்பதும் குறிப்பிடப்பட்டது.
பாடல்கள்
கவிஞர்கள் வாலி, முத்துலிங்கம், வைரமுத்து, நா. காமராசன் ஆகியோர் இயற்றிய பாடல்களுக்கு சங்கர் கணேசும், பப்பி லஹரியும் இசையமைத்தனர்.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
சிவாஜி கணேசன்
சிவாஜி கணேசன் (Sivaji Ganesan, 1 அக்டோபர் 1928 – 21 சூலை 2001) புகழ் பெற்ற தமிழ் திரைப்பட நடிகர் ஆவார். இவரது இயற்பெயர் விழுப்புரம் சின்னையா மன்ராயா் கணேசமூர்த்தி ஆகும். ஆரம்பத்தில் மேடை நாடகங்களில் நடித்துக் கொண்டிருந்த சிவாஜி கணேசன், 1952 இல் பி. ஏ. பெருமாள் முதலியார் என்பவர் தயாரித்த பராசக்தி என்ற திரைப்படத்தின் மூலம் தமிழ்த் திரையுலகில் அறிமுகமானார். வித விதமான கதாபாத்திரங்களை தேர்வு செய்து அதில் திறம்பட நடிப்பது இவரின் தனி திறனாகும். தமிழ், தெலுங்கு, கன்னடம், மலையாளம் மற்றும் இந்தி மொழிகளில் 288 படங்களில் நடித்துள்ளார். தமிழ் திரைப்படத்துறையில் 250 படங்களுக்கு மேல் கதாநாயகனாக நடித்த ஒரே நடிகர் சிவாஜி கணேசன்.
நல்ல குரல்வளம், தெளிவான, உணர்ச்சி பூர்வமான தமிழ் உச்சரிப்பு, சிறந்த நடிப்புத் திறன் ஆகியவை இவரின் சிறப்புகளாகும். நடிகர் திலகம், நடிப்புச் சக்கரவர்த்தி, சிம்மக்குரலோன் என்று பெரும்பாலான மக்களால் அழைக்கப்படுகின்றார். நீண்ட வசனங்களை எளிதில் உள்வாங்கிக் கொண்டு அதை உணர்ச்சிபூர்வமாக திரையில் பிரதிபலிக்கும் ஆற்றல் இவருக்கு இயல்பாகவே இருந்தது. நடிப்புக்கு இலக்கணம் வகுத்தவர், நடிப்பு பல்கலைக்கழகம் என்றும் போற்றப்படுகிறார். சரித்திரம், புராணம், குடும்பம், சமூகம் போன்ற அனைத்து விதமான கதாபாத்திரங்களையும் ஏற்று அதில் திறம்பட நடித்தவர் சிவாஜி கணேசன்.
சர்வதேச அளவில் சிறந்த நடிகர் விருதை வென்ற முதல் இந்திய நடிகர் சிவாஜி கணேசன். 1960 இல் எகிப்தின் கெய்ரோவில் நடைபெற்ற ஆப்பிரிக்க -ஆசிய திரைப்பட விழாவில் அந்த விருது வழங்கப்பட்டது. இந்திய அரசாங்கத்தின் பத்ம ஸ்ரீ, பத்ம பூசன் மற்றும் திரைப்பட துறையின் உயரிய விருதான  தாதாசாஹெப் பால்கே விருது போன்ற விருதுகளை வென்றுள்ளார். மேலும் இவர் பிரான்ஸ் நாட்டின் உயரிய விருதான செவாலியர் விருது பெற்ற முதல் இந்திய நடிகரும் ஆவார்.
இளமைப் பருவம்
சிவாஜி கணேசன் அவர்கள், சின்னையா மன்றாயருக்கும், ராஜாமணி அம்மாளுக்கும் 4 ஆவது மகனாக விழுப்புரத்தில் 1928 ஆம் ஆண்டு அக்டோபர் 1 ஆம் தேதி பிறந்தார். சிவாஜி கணேசனின் பூர்வீகம் தஞ்சாவூர் மாவட்டத்தில் உள்ள வேட்டைத்திடல் என்ற கிராமம். ராஜாமணி அம்மாளின் பூர்வீகம் விழுப்புரம். அங்குதான் 1928 இல் சிவாஜிகணேசன் பிறந்தார். சிவாஜியின் தந்தை சின்னையா மன்றாயர் இரயில்வே துறையில் பணியாற்றிக் கொண்டிருந்தார் மேலும் அவர் சுதந்திரப் போராட்டத்தில் ஈடுபாடு கொண்டவர். ஒருமுறை வெள்ளைக்கார சிப்பாய்கள் செல்லும் இரயிலுக்கு சின்னையா வெடி வைத்ததற்காக அவருக்கு ஆங்கிலேய அரசால் 7 வருடம் சிறை தண்டனை வழங்கப்பட்டது. சின்னையா மன்றாயர் கைது செய்யப்பட்ட அதே நாளில்தான் சிவாஜி பிறந்தார்.
கணவர் சிறை சென்று விட்டதால் ராஜாமணி அம்மாள், பால் வியாபாரம் செய்து குடும்பத்தை காப்பாற்றினார். சிவாஜிக்கு 4 வயதாக இருக்கும் போது சின்னையா மன்றாயர் நன்னடத்தைக்காக, 7 வருட தண்டனை 4 ஆண்டு தண்டனையாகக் குறைக்கப்பட்டு, விடுதலை செய்யப்பட்டார். பிறகு சிவாஜியின் குடும்பம் திருச்சியில் உள்ள சங்கிலியாண்டபுரம் என்ற இடத்திற்கு குடியேறியது.
மேடை நாடக வாழ்க்கை
சிறுவயதில் வீரபாண்டிய கட்டபொம்மன் நாடகத்தைப் பார்க்க தந்தையுடன் சென்றபோது தானும் நடிகனாக வேண்டும். கட்டபொம்மனாக நடிக்க வேண்டும் என்ற எண்ணம், சிவாஜி கணேசன் மனதில் ஆழமாகப் பதிந்தது. நடிப்பின் மீது எற்பட்ட ஈர்ப்பின் காரணமாக தனது ஏழு வயதில் பெற்றோருக்கு தெரியாமல் திருச்சியில் முகாமிட்டு இருந்த மதுரை ஸ்ரீபாலகான சபா என்ற நாடகக்குழுவில் சேர்ந்தார். அந்த நாடகக் குழுவில் இருந்த சின்ன பொன்னுசாமி படையாச்சி என்பவர் தான் சிவாஜி கணேசனுக்கு நடிப்புப் பயிற்சி அளித்தார்.
ஏழு வயது சிறுவனாக சிவாஜி கணேசன் நடித்த முதல் மேடை நாடகம் ராமாயணம் அதில் அவர் போட்ட வேடம் சீதை. ஆரம்பத்தில் பெண் வேடங்களில் நடித்த இவருக்கு பிறகு பரதன், சூர்ப்பனகை, இந்திரஜித் என பல வேடங்களில் நடிக்கும் வாய்ப்பு கிடைத்தது. சிறுவனாக நாடகங்களில் நடித்த போதே, மாறுபட்ட வேடங்களில் நடிக்கும் ஆற்றலைப் பெற்ற்றிருந்தார்.
திராவிட கழக மாநாட்டில் (1946), பேரறிஞர் அண்ணா எழுதிய சிவாஜி கண்ட இந்து ராஜ்யம் என்ற நாடகத்தில் பேரரசர் சிவாஜியாக நடித்த கணேசனின் நடிப்புத்திறனை மெச்சிய தந்தை பெரியார், அவரை 'சிவாஜி' கணேசன் என்று அழைத்தார். அன்றிலிருந்து அந்த பெயரே நிலைத்தது.
இல்லற வாழ்க்கை
பராசக்தியில் நடித்துக் கொண்டிருந்தபோதே, சிவாஜி கணேசனுக்குத் திருமணம் நடந்து விட்டது. தனது உறவுக்கார பெண்ணான கமலா என்பவரை 1952 ஆம் ஆண்டு மே 1 ஆம் தேதி மணந்தார். பெரியவர்களால் முடிவு செய்யப்பட்ட இத்திருமணம், சுவாமிமலையில் சீர்திருத்த முறைப்படி திருக்குறள் பாடப்பட்டு எளிமையாக நடந்தது. இவர்களது மகன்கள் இராம்குமார், பிரபு மற்றும் மகள்கள் சாந்தி, தேன்மொழி ஆகியோர் ஆவர்.
சிவாஜிகணேசன் கூட்டுக் குடும்ப வாழ்க்கையில் ஆர்வம் கொண்டவர். எனவே தனது பெற்றோர், தம்பி வி .சி. சண்முகம் மற்றும் அண்ணன் வி .சி. தங்கவேலு ஆகியோரின் குடும்பத்துடன் கூட்டுக்குடும்பமாக வாழ்ந்தார். இவரது மகன் பிரபு புகழ் பெற்ற தமிழ் திரைப்பட நடிகர் ஆவார். 1982 ஆம் ஆண்டு வெளிவந்த சங்கிலி என்ற திரைப்படத்தின் மூலம் அறிமுகமானார் மேலும்  சிவாஜியின் பேரனும் பிரபுவின் மகனுமான விக்ரம் பிரபு 2011 ஆம் ஆண்டு  கும்கி என்ற திரைப்படத்தின் மூலம் அறிமுகமானார் என்பது குறிப்பிடத்தக்கது.
நிதியுதவி
கல்வி கூடங்கள் கட்டுவதற்கும், இயற்கை சீற்றங்களின் போதும் போர், கால சமயங்களிலும் பல நிதி உதவிகளை சிவாஜி கணேசன் செய்துள்ளார். 1959ல் மதிய உணவு திட்டத்திற்கு அன்றைய பாரத பிரதமர் ஜவஹர்லால் நேரு அவர்களிடம் ரூபாய் ஒரு லட்சம் (இன்றைய மதிப்பில் ஒரு கோடி) வழங்கியுள்ளார். அது மட்டுமின்றி, 1961ல் தாம்பரத்தில் காசநோய் மருத்துவமனை கட்டுவதற்காக ரூபாய் ஒரு லட்சம் வழங்கி உள்ளார். 1960ல் பெருவெள்ளம் சென்னையை சூழ்ந்தபோது காமராஜர் முன்னிலையில் 1 லட்சம் உணவு பொட்டலங்களை அவரது இல்லத்தில் தயாரித்து கொடுத்ததோடு 800 மூட்டை அரிசியும் கொடுத்துள்ளார்.
1965ல் இந்தியா-பாகிஸ்தான் போரின் போது அன்றைய பிரதமர் லால்பகதூர் சாஸ்திரியிடம், திருமதி. கமலா அம்மையாரின் 400 பவுன் தங்க நகைகளையும், பெங்களூரில் தனக்கு பரிசாக கிடைத்த 100 பவுன் தங்க பேனாவையும், மொத்தம் 500 சவரன் போர் நிதியாக கொடுத்தார். கயத்தாரில் கட்டபொம்மன் தூக்கிலிடப்பட்ட இடத்தை விலைக்கு வாங்கி, அதில் தனது செலவில் கட்டபொம்மனுக்கு சிலை வைத்தார் அது இப்போதும் நினைவு சின்னமாக திகழ்கின்றது.
1968-ல் உலகத்தமிழ்மாநாடு பேரறிஞர் அண்ணா தலைமையில் நடைபெற்றபோது சென்னை கடற்கரையில் திருவள்ளுவருக்கு தானே முன்மாதிரியாக நின்று சிலை அமைத்து கொடுத்தார். மேலும் உலக தமிழ் மாநாட்டிற்கு நிதியாக ரூபாய் 5 லட்சம் நிதியாக அளித்தார். தனக்கு சொந்தமான கோடம்பாக்கம் நிலத்தை நலிந்த நடிகர் நடிகைகள் வீடு கட்டிக்கொள்ள இலவசமாக வழங்கினார்.
ஆரம்ப காலம்
சக்தி நாடகசபா நடத்திய நூர்ஜஹான் என்ற நாடகத்தில், நூர்ஜஹானாக நடித்த சிவாஜியின் நடிப்பு நேஷனல் பிக்சர்ஸ் பி.ஏ.பெருமாள் அவர்களை வெகுவாகக் கவர்ந்தது. எனவே பராசக்தி திரைப்படத்தில் சிவாஜி கணேசனை கதாநாயகனாக நடிக்க வைக்க வேண்டும் என்று தீர்மானித்தார். இதற்காக திருச்சியிலிருந்து சென்னைக்கு விமானத்தில் அழைத்து வரப்பட்ட கணேசனைப் புகைப்படமெடுத்து வசனம் பேசச் செய்தனர். அவர் திரைப்படத்தில் வரும் "சக்ஸஸ்" என்ற வசனத்தைப் முதல் முதலாக பேசி நடித்தார்.
நீளமான மற்றும் ஆழமான வசனங்களும் சிவாஜி கணேசனின் ஒப்பற்ற நடிப்பும் ஒரே படத்தில் இவருக்கு மாபெரும் கலைஞன் அந்தஸ்து கொடுத்தது. 'சிவாஜி' கணேசன் 275 தமிழ் திரைப்படங்களில் நடித்துள்ளார். ஒன்பது தெலுங்குத் திரைப்படங்கள், இரண்டு ஹிந்தித் திரைப்படங்கள் மற்றும் இரண்டு மலையாளத் திரைப்படத்திலும் நடித்துள்ளார்.
சரித்திர மற்றும் புராண படங்கள்
இவர் நடித்த சரித்திர வீரா்களின் கதாபத்திரங்களான மனோகரா, ராஜ ராஜ சோழன், வீரபாண்டிய கட்டபொம்மன், கர்ணன் போன்ற திரைப்படங்கள் வசனத்திற்காகப் பெயர் பெற்றவை.
விடுதலைப் போராட்ட வீரர்களின் வேடங்கள்
அதே போல் சுதந்திரத்திற்காக பாடுபட்ட கட்டபொம்மன், வ. உ. சி போன்ற தேச தலைவர்களின் பாத்திரங்களை ஏற்றுத் திறம்பட நடிக்க செய்தார். 1959 ஆம் ஆண்டு வெளியான வீரபாண்டிய கட்டபொம்மன் படத்தில் நடித்ததிற்காக ஆப்பிரிக்க - ஆசியத் திரைப்பட விழாவில் (கெய்ரோ,1960), சிறந்த நடிகருக்கான விருது வழங்கப்பட்டது. கப்பலோட்டிய தமிழன் திரைப்படத்தில் வ. உ. சிதம்பரம் பிள்ளையாகவும், ராஜபார்ட் ரங்கதுரை படத்தில் பகத்சிங், திருப்பூர் குமரன் போன்றோரின் வேடங்களிலும் , சினிமா பைத்தியம் படத்தில் வாஞ்சிநாதனாகவும்   நடித்து திரைப்படங்களின் மூலம் சுதந்திர போராட்ட  வீரர்களின் தியாகத்தை மக்களுக்கு உணர்த்தினார்..
’பா’ வரிசைப் படங்கள்
’பா’ வரிசைப் படங்கள் எடுப்பவர் என்று பேரெடுத்தவர் இயக்குநர் ஏ. பீம்சிங். சிவாஜியை வைத்து இவர் இயக்கிய பல படங்களின் முதல் எழுத்து ‘பா’ என்றே ஆரம்பிக்கும். இவர்கள் கூட்டணியில் வந்த முதல் திரைப்படம் ராஜா ராணி. பின்னர் பதிபக்தி, பெற்ற மனம், படிக்காத மேதை போன்ற பல படங்களை ஏ. பீம்சிங் இயக்கினார். இவரது இயக்கத்தில் வெளிவந்த பாகப்பிரிவினை திரைப்படம் 1960 இல் சிறந்த தமிழ்த் திரைப்படத்துக்கான தேசிய விருது பெற்றது.
1961ம் ஆண்டு வெளியான பாசமலர், பாவ மன்னிப்பு, பாலும் பழமும் என மூன்று படங்களும் ‘பா’ வரிசைப் படங்களாக, சிவாஜி - பீம்சிங் கூட்டணியில் அமைந்தன. மூன்று படங்களும் ஒன்றுக்கொன்று சம்பந்தமில்லாமல் வெவ்வேறு கதைக்களத்துடன் வந்து ரசிகர்களின் ஏகோபித்த வரவேற்பைப் பெற்றன. அண்ணன் தங்கை பாசத்திற்கு உதாரணமாக இன்றும் பாசமலர் திரைப்படம் திகழ்கின்றது. பாவ மன்னிப்பு திரைப்படத்தில் இஸ்லாமிய இளைஞராகவும், பாலும் பழமும் திரைப்படத்தில் மருத்துவராகவும் தனது சிறந்த நடிப்பு திறனை சிவாஜி கணேசன் வெளிப்படுத்தி இருப்பார். மேலும் சிவாஜி-பீம்சிங் கூட்டணியில் வெளிவந்த பார்த்தால் பசி தீரும், படித்தால் மட்டும் போதுமா, பந்த பாசம், பார் மகளே பார், பச்சை விளக்கு போன்ற படங்கள் பெரிய வெற்றியை பெற்றன.
நகைச்சுவை திரைப்படங்கள்
கல்யாணம் பண்ணியும் பிரம்மச்சாரி, சபாஷ் மீனா, பலே பாண்டியா, ஊட்டி வரை உறவு, கலாட்டா கல்யாணம், மூன்று தெய்வங்கள், சுமதி என் சுந்தரி, எமனுக்கு எமன் போன்ற திரைப்படங்கள் இவரின் நகைச்சுவை நடிப்புக்காக போற்றப்பட்டவை.
பிற நட்சத்திரங்களுடன் இணைந்த படங்கள்
thumb|[[கூண்டுக்கிளி திரைப்படத்தில் சிவாஜி மற்றும் எம் ஜி ஆர்]] தாம் ஒரு முன்னணிக் கதாநாயகனாக இருந்தபோதும், பிற நட்சத்திரங்களுடன் இணைந்து நடிக்க சிவாஜி தயங்கியவர் அல்லர். சிவாஜி கணேசன் முதன்மைப் பாத்திரம் ஏற்றிருந்த பல படங்களில் "பாசமலர்", "பாவ மன்னிப்பு", "பார்த்தால் பசி தீரும்", "வீரபாண்டியக் கட்டபொம்மன்" போன்ற பல படங்களில் ஜெமினி கணேசன் நடித்துள்ளார். மேலும் சிவாஜியுடன் மேஜர் சுந்தரராஜன் பல குணசித்திர வேடங்களில் நடித்துள்ளார். சிவாஜி கணேசன் கூண்டுக்கிளி எனும் ஒரு திரைப்படத்தில் மட்டுமே எம்ஜிஆருடன் இணைந்து நடித்துள்ளார்.
புகழ்
எகிப்து அதிபர் கமால்அப்தெல்நாசர் இந்தியாவிற்கு வருகை தந்த போது, அவர் வீரபாண்டிய கட்டபொம்மன் படத்தில் ஆங்கிலேயர்களை விரட்டி அடிக்கும் ஆவேசமான கதாபாத்திரத்தில் நடித்த சிவாஜி கணேசனை நேரில் காண வேண்டும் என்பதற்காக அப்போதைய இந்திய பிரதமர் ஜவகர்லால் நேரு அனுமதி வழங்கப்பட்ட தனி நபர் சிவாஜி கணேசன் ஆவார். 1962 ஆம் ஆண்டு சிவாஜி கணேசன் அமெரிக்க அரசாங்கத்தின் கலாச்சார பரிமாற்றம் திட்டத்தின் கீழ் அமெரிக்காவுக்கு இந்தியாவில்  இருந்து சென்ற முதல் நடிகர் என்ற பெருமைக்கு உரியவர் சிவாஜி கணேசன், இந்திய கலாச்சார தூதர் பாத்திரத்தில் அங்கு அப்போதைய அமெரிக்க ஜனாதிபதி ஜான் எப் கென்னடியை சந்தித்தார். அப்போது அவரை கவுரவப்படுத்தும் விதமாக அவரை ஒரு நாள் நயாகரா நீர்வீழ்ச்சியின் கௌரவ மேயராக நியமித்து அவரிடம் அதற்கான சாவியையும் கொடுத்தனர்.
அரசியல் வாழ்க்கை
1955 வரை திராவிட இயக்க அரசியலில் ஈடுபாடு கொண்டிருந்த இவர், 1961 முதல், காங்கிரஸ் கட்சியில் இணைந்து செயல்பட்டார். பெருந்தலைவர் காமராஜர் மீது அதீத பிரியம் கொண்டவர். 1982ல் நாடாளுமன்ற மேலவை உறுப்பினர் ஆனார். 1987ல் காங்கிரஸ் கட்சியுடன் ஏற்பட்ட கருத்து வேறுபாடுகளைத் தொடர்ந்து, அதை விட்டு விலகி, தமிழக முன்னேற்ற முன்னணி என்ற புதிய கட்சியொன்றை தொடங்கினார்.1990 ஆம் ஆண்டு ஜனதா தளம் கட்சியின் முதல் தமிழக தலைவர் ஆனார்.
மேலூர் திரௌபதியம்மன் கோயில்
மேலூர் திரௌபதியம்மன் கோயில் தமிழ்நாட்டில் மதுரை மாவட்டம், மேலூர் என்னும் ஊரில் அமைந்துள்ள அம்மன் கோயிலாகும்.
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல் (ஆங்கிலம்: Gamaleya Research Institute of Epidemiology and Microbiology) இதன் தலைமையிடம் உருசியாவின் மாஸ்கோ வில் அமைந்துள்ளது. தற்போது உருசியாவின் சுகாதாரத்துறை அமைச்சகத்தின் கீழ் செயல்பட்டு வருகிறது. இந்த நிறுவனம் 1891 ஆம் ஆண்டில் நிறுவப்பட்டது மற்றும் ரஷ்யாவில் நுண்ணுயிரியல் மற்றும் தடுப்பூசி ஆராய்ச்சியில் முன்னோடியாக அறியப்படுகிறது.
மேலூர் திரௌபதியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்
வரலாறு
1891 ஆம் ஆண்டில் ஒரு தனியார் இரசாயன நுண்ணோக்கி மற்றும் பாக்டீரியா அமைச்சரவையாக நிறுவப்பட்டது, பின்னர் வேதியியல் பாக்டீரியாவியல் ஒரு தனியார் நிறுவனமாக மாற்றப்பட்டது எப்.எம் புளூமெண்டல். இந்த நிறுவனத்தை 1919 இல் தேசியமயமாக்கப்பட்டது.
மேலூர் திரௌபதியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்
இபோலா தீநுண்ம நோய்
மே 2017 ஆம் ஆண்டு இந் நிறுவனம் இபோலாவுக்கு எதிரான தடுப்பூசியை தயாரித்தது. அதன் பெயர் கேம்இவாக்-காம்பி (GamEvac-Combi) 1000 தடுப்பூசிகளை கினியாவிற்கு எபோலா பரிசோதனைக்காக வழங்குவதாக அறிவித்தது. சின்குவா அறிக்கையின்படி, இதுநாள் வரை மருத்துவ பயன்பாட்டிற்கான அதிகாரப்பூர்வமாக அங்கீகரிக்கப்பட்ட இபோலா தடுப்பூசி கேம்இவாக்-காம்பி (GamEvac-Combi) மட்டுமே.
மேலூர் திரௌபதியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்
கோவிட் -19 தடுப்பு மருந்து
மே 2020 இல் இந் நிறுவனம் கோவிட்-19 தடுப்பூசியை உருவாக்குவது குறித்து ஆராய்ச்சிகளை தொடங்கியது.
மேலூர் திரௌபதியம்மன் கோயில்
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கமலேயா ஆராய்ச்சி நிறுவனம் தொற்றுநோயியல் மற்றும் நுண்ணுயிரியல்
கோவிட் -19 தடுப்பு மருந்து
கோவிட்-19 தடுப்பூசியின் முதல் கட்ட பரிசோதனைகள் 18 சூன் 2020 இல் நிறைவடைந்தது. மற்றும் இரண்டாவது கட்டம் சூலை 2020 இல் வெற்றிகரமாக முடிக்கப்பட்டது. மனித சோதனைகள் 18 சூன் அன்று தொடங்கியது.
11 ஆகத்து 2020 அன்று, உருசியா சனாதிபதி விளாடிமிர் பூட்டின், உலகின் முதல் COVID-19 தடுப்பூசியை காம்-கோவிட்-வெக் என்ற தலைப்பில் உருவாக்கியது என்று அறிவித்தார்.
மேற்கோள்கள்
பகுப்பு:கொள்ளை நோய்கள் பகுப்பு:நோய்த் தடுப்பு மருந்துகள் பகுப்பு:2020 நிகழ்வுகள் பகுப்பு:கோவிட்-19 பெருந்தொற்று பகுப்பு:ஆய்வு நிறுவனங்கள் பகுப்பு:உருசியா
கிசோனா செல்வதுரை
கிசோனா செல்வதுரை (பிறப்பு: 1 அக்டோபர் 1998); (மலாய்: Kisona Selvaduray; ஆங்கிலம்: Kisona Selvaduray) என்பவர் மலேசியாவில் இறகுப் பந்தாட்டக்காரர். 2013 ஆசிய இளைஞர் விளையாட்டுப் போட்டியில் பெண்கள் ஒற்றையர் பிரிவில் வெண்கலப் பதக்கம் வென்றவர்.
கிசோனா செல்வதுரை மலேசியாவின் முதல் நிலை ஒற்றையர் ஆட்டக்காரராகத் திகழ்கின்றார். 2019-ஆம் ஆண்டில் பிலிப்பின்ஸில் நடைபெற்ற 30-ஆவது தென் கிழக்காசியப் போட்டிகளின் பெண்கள் ஒற்றையர் பிரிவில் தங்கப் பதக்கம் வென்றார்.
அதே ஆண்டில் ஆஸ்திரேலியாவில் நடைபெற்ற சிட்னி அனைத்துலகப் போட்டிகளில் வாகை சூடிய அவர், கடந்த 2021-ஆம் ஆண்டில் நடைபெற்ற ஸ்பெய்ன் பொது இறகுப் பந்தாட்டப் போட்டிகளிலும் வெற்றி பெற்றார்.
இவர் தன் முதல் அனைத்துலகப் பட்டத்தை, இந்தோனேசியா அனைத்துலகத் தொடர் இறகுப் பந்தாட்டப் போட்டியின் பெண்கள் ஒற்றையர் பிரிவில் வென்றார்.
தனிப்பட்ட வாழ்க்கை
கிசோனா செல்வதுரை, இறகுப் பந்தாட்டம் விளையாடும் குடும்பத்தில் இருந்து வந்தவர். இவரின் சகோதரர்கள் நெகிரி செம்பிலான் மாநிலத்தில் நடந்த போட்டிகளில் செலுபு மாவட்டத்தைப் பிரதிநிதித்தவர்கள்.
இவரின் தந்தையார் ஒரு காவல்துறை அதிகாரி. இவர் ஜெலுபு காவல்துறை அணியை பிரதிநிதித்தவர். கிசோனாவின் தாயார் எஸ். வளர்மதி. இவர் தன் பள்ளியைப் பிரதிநிதித்தவர். போலீஸ் குடும்பச் சங்க அணிக்காகவும் விளையாடியவர்.
மலேசியப் பள்ளிகளின் விளையாட்டு மன்றம்
கிசோனா செல்வதுரை 4 பிள்ளைகளைக் கொண்ட குடும்பத்தில் கடைக் குட்டியாவார். இவருக்கு இரு அண்ணன்கள்: தினகரன், மகேந்திரன். ஓர் அக்கா: கண்மணி. அனைவருமே இறகுப் பந்தாட்டத்தில் ஈடுபாடு கொண்டவர்கள்.
விளையாட்டு வரலாறு
2012-ஆம் ஆண்டிலும் 2014-ஆம் ஆண்டிலும் மலேசியப் பள்ளிகளுக்கான ஒற்றையர் பிரிவில் வெற்றி பெற்ற கிசோனா. தேசிய இளநிலை வெற்றியாளர் விருதைத் தொடர்ந்து 5 ஆண்டுகளுக்குத் தக்க வைத்துக் கொண்டார்.
2013-ஆம் ஆண்டு ஆசிய இளைஞர் விளையாட்டுப் போட்டியில் பெண்கள் ஒற்றையர் போட்டியில் வெண்கலம் வென்றார். 2014-ஆம் ஆண்டு நடந்த உலக இளையோர் போட்டியில் கிசோனாவுக்கு காலில் பெரும் காயம் ஏற்பட்டது. இரண்டு அறுவை சிகிச்சைகள் செய்யப் பட்டன. மூன்று ஆண்டுகளுக்கு இறகுப் பந்தாட்டம் விளையாடுவதை நிறுத்தி விட்டார்.
இந்தோனேசியா அனைத்துலகத் தொடர் இறுதிப் போட்டி
அவர் மீண்டும் விளையாடத் தொடங்கிய போதும், தொடக்கச் சுற்றுகளில் தோல்வி அடைந்தார். இருப்பினும், 2017-இல் இந்தோனேசியா அனைத்துலகத் தொடர் இறுதிப் போட்டியில் தங்கம் வென்றார்.
பின்னர் அவர் 2017 மற்றும் 2018-ஆம் ஆண்டுகளில் இரண்டு முறை மலேசியா அனைத்துலகப் போட்டியில் வென்றார். 2019-ஆம் ஆண்டில் கிரீஸ், எல்லாஸ் பொதுப் போட்டி (Hellas Open); மற்றும் சிட்னி அனைத்துலகப் போட்டிகளில் வென்றது அவரின் மற்ற சாதனைகளாகும்.
கோஞ்சா
கோஞ்சா என்பது எசுப்பானியாவில் உள்ள காந்தபிரியா பகுதியில் உள்ள வியாயேசுகூசா நகராட்சியின் தலைநகரம் ஆகும். இது காந்தபிரியாவின் தலைநகரமாகிய சாந்தாந்தரில் இருந்து 16.5 கி.மீ. தொலைவில் உள்ளது. இங்கு ஏறத்தாழ 479 மக்கள் வசிக்கின்றனர்.
பகுப்பு:எசுப்பானியாவில் உள்ள இடங்கள்
கிசோனா செல்வதுரை
இறகுப்பந்தாட்ட உலகப்போட்டி
பெண்கள் ஒற்றையர்
பெர்மியம்
பெர்மியம் (Fermium) ஒரு வேதியியல் தனிமம் ஆகும். இதன் தனிம அட்டவணைக் குறியீடு Fm. இதன் அணுவெண் 100. இது கதிரியக்கமுள்ள உலோகத் தன்மையுள்ள இத்தனிமம், புளுட்டோனியத்தை நியூத்திரன்களால் மோத விட்டு உருவாக்கப்படுகிறது. இயற்பியலாளர் என்றிக்கோ பெர்மியின் நினைவாக இத்தனிமத்துக்கு பெர்மியம் எனப் பெயரிடப்பட்டது.
குறிப்பிடத்தக்க பண்புகள்
thumb|left|பெர்மியத்தின் இலத்திரன் சொட்டு வரைபடம் மிகவும் குறைந்த அளவே இதுவரை உற்பத்தி செய்யப்பட்டுள்ளது. இதனால் இதன் பண்புகள் அல்லது அல்லது இயல்புகள் பெருமளவில் அறியப்படவில்லை.
கிசோனா செல்வதுரை
இறகுப்பந்தாட்ட உலகப்போட்டி
இன்று மலேசியாவில் அனைவராலும் அறியப்பட்ட ஒரு நட்சத்திர இறகுப் பந்தாட்ட விளையாட்டு வீரராக கிசோனா திகழ்கிறார். திண்ணைத் தாண்டி வா, விண்ணைத் தாண்டிப் போகலாம் எனும் வாசகம் அவர் அடிக்கடி சொல்லும் வாசகமாகும்.
பெர்மியம்
பயன்பாடுகள்
அடிப்படை ஆய்வுகளைத் தவிர பெர்மியத்தின் பயன்பாடுகள் எதுவும் இல்ல.
வெளி இணைப்புகள்
பகுப்பு:தனிமங்கள் பகுப்பு:ஆக்டினைடுகள்
கிசோனா செல்வதுரை
மேற்கோள்
பகுப்பு:மலேசியத் தமிழர் பகுப்பு:மலேசிய விளையாட்டு வீரர்கள் பகுப்பு:இறகுப்பந்தாட்டம்
கடல் மைல்
கடல் மைல் (Nautical mile அல்லது Sea mile) என்பது ஒரு நீள அலகாகும். இது கிட்டத்தட்ட புவிமுனை இடைக்கோடு ஒன்றின் வழியே நிலவரைக்கோட்டின் ஒரு பாகைத்துளியைக் குறிக்கும்.
இது SI முறையற்ற ஓர் அலகாகும். குறிப்பாக கப்பற்துறையிலும், வானியலிலும் இது பெரிதும் பயன்பாட்டில் உள்ளது பன்னாட்டுச் சட்டத்துறையிலும், பன்னாட்டு உடன்பாடுகளிலும், குறிப்பாக கடல் எல்லைகளை நிர்ணயிர்ப்பதற்கு பயன்படுகிறது.
வரைவிலக்கணம்
பன்னாட்டுத் தர அடிப்படையில் இதன் வரைவிலக்கணம்: 1 கடல் மைல் = 1,852 மீட்டர்கள்.
frame|right|வரலாற்றுரீதியான வரைவிலக்கணம் - 1 கடல்மைல்
குறியீடுகள்
கடல்மைல் அலகிற்கு பன்னாட்டுத் தரக் குறியீடு எதுவும் இல்லாத போதிலும் nmi என்ற குறியீடு விரும்பப்படுகிறது,.
வெளி இணைப்புகள்
பகுப்பு:நீள அலகுகள் பகுப்பு:கடல் போக்குவரத்து
காவேரி பெருவாய்
காவேரி பெருவாய் என்பது இந்திய விஞ்ஞானிகளான கே. ஆர். சுப்ரமண்யா மற்றும் கே.என். பிரகாஷ் நரசிம்மா என்பவர்களால் அடையாளம் காணப்பட்ட ஒரு விண்கல் வீழ் பள்ளமாகும். இது 800 முதல் 550 மில்லியன் ஆண்டுகளுக்கு முன்பு ஏற்பட்ட ஒரு சிறுகோள் தாக்கத்தால் உருவாக்கப்பட்டதாகத் தெரிகிறது. நீலகிரிக்கும் கொடைக்கானலுக்கும் இடையில் அமைந்துள்ள இப்பகுதி தெற்கு இந்தியாவில் உள்ளது. இப்பள்ளம் 120 கிலோமீட்டர் விட்டம் கொண்டது என்று ஒரு ஆய்வு சுட்டிக்காட்டியுள்ளது. காவேரி பெருவாயை செயற்கைக்கோள் படங்கள் மூலம் மட்டுமே காட்சிப்படுத்த முடியும். இது உலகின் நான்காவது பெரிய விண்கல் வீழ் பள்ளமாகும்.
வெளி இணைப்புகள்
பகுப்பு:புவியியல் பகுப்பு:விண்கல் வீழ் பள்ளங்கள்
திரிசொல்
மொழியியல் சொற்களைப் பெயர் என்றும் வினை என்றும் பாகுபடுத்திக்கொள்ளும். தமிழ்மொழியில் இவற்றுடன் இடைச்சொல், உரிச்சொல் என்னும் பாகுபாடுகளும் உண்டு.
செய்யுள் ஈட்டிக்கொள்ளும் சொற்கள் என்று தொல்காப்பியம் சொற்களை வேறு வகையிலும் பாகுபடுத்திப் பார்க்கிறது. அவை இயற்சொல், திரிசொல், திசைச்சொல், வடசொல் என்பன.
இந்தப் பாகுபாடு பெயர்ச்சொற்களுக்கு மட்டுமே உரியது. வினைச்சொற்களுக்கு இந்தப் பாகுபாடு இல்லை.
திரிசொல் – தனி விளக்கம்
திரிசொல் இரண்டு வகைப்படும் உரிச்சொல்லிலும் இந்த நிலை உண்டு.
எனவே உரிச்சொல்லுக்கும் திரிசொல்லுக்கும் உள்ள வேறுபாட்டை உணர்ந்துகொள்ள வேண்டும்.
திரிசொல் முழுமையான சொல்லாக இருக்கும். உரிச்சொல் குறைசொல்லாக இருக்கும்.
அடிக்குறிப்புகள்
பகுப்பு:சொல்லிலக்கணம்
பயோடீசல்
right|thumb|200px|பயோடீசலில் இயங்கும் பேருந்து thumb|200px|மைத்தில் லினோலீட் வெற்றிட-நிரப்புதல் மாதிரி அல்லது லினோலியிக் அமில மெத்தில் எஸ்டர், சோயாபீன்ஸ் அல்லது கனோலா எண்ணெய் மற்றும் மெத்தனாலில் இருந்து பொது மெத்தில் எஸ்டர் தயாரிக்கப்பட்டது. thumb|200px|எத்தில் ஸ்டெரேட் வெற்றிட-நிரப்புதல் மாதிரி அல்லது ஸ்ட்டியரிக் அமில எத்தில் எஸ்டர், சோயாபீன்ஸ் அல்லது கனோலா எண்ணெய் மற்றும் எத்தனாலில் இருந்து எத்தில் எஸ்டர் தயாரிக்கப்பட்டது.
பயோடீசல் என்பது நீண்ட சங்கிலி அல்கைல் (மெத்தில், புரோப்பில் அல்லது எத்தில்) எஸ்டர்களைக் கொண்டிருக்கின்ற தாவர எண்ணெய் அல்லது விலங்குக் கொழுப்பு அடிப்படையிலான டீசல் எரிபொருளைக் குறிக்கின்றது. பயோடீசலானது கொழுப்பு வகைப் பொருட்களை (உ.ம்., தாவர எண்ணெய், விலங்குக் கொழுப்பு (கொழுப்பு வகை)) ஆல்கஹால் உடன் வேதியியல் வினைக்கு உட்படுத்துவதன் மூலம் தயாரிக்கப்படுகின்றது.
பயோடீசல் தரமான டீசல் இயந்திரங்களில் பயன்படுத்தப்படும் நோக்கினை உடையதாக உள்ளது, எனவே இது தாவர மற்றும் கழிவு எண்ணெய்களில் இருந்து வேறுபடுத்தப்பட்டு எரிபொருள் மாற்றப்பட்ட டீசல் இயந்திரங்களுக்கு பயன்படுகின்றது. பயோடீசலை தனியாக அல்லது பெட்ரோலிய டீசலுடன் கலந்தும் பயன்படுத்த முடியும்.
"பயோடீசல்" என்ற சொல்லானது அமெரிக்காவில் மோனோ அல்கைல் எஸ்டராக தரநிலைப்படுத்தப்பட்டுள்ளது.
கலப்புகள்
பயோடீசல் மற்றும் வழக்கமான ஹைட்ரோகார்பன் கலப்புகள் அடிப்படையான டீசல் சில்லறை டீசல் எரிபொருள் விற்பனைநிலையத்தில் பயன்படுத்துவதற்காக பெருவாரியாக வழங்கப்பட்ட தயாரிப்புகளாக உள்ளன. ஏதேனும் எரிபொருளில் பயோடீசல் கலக்கப்பட்ட அளவினைக் குறிக்கும் "B" காரணி எனப்பட்ட முறையானது உலகில் பெரும்பாலும் பயன்படுத்தப்படுகின்றது: எரிபொருள் 20% பயோடீசலைக் கொண்டிருப்பது B20 என்று குறிப்பிடப்படுகின்றது அதே வேளையில் தூய்மையான பயோடீசலானது B100 என்று குறிக்கப்படுகின்றது. அமெரிக்க ஒன்றியத்தில் B99.9 பொதுவாக இருக்கிறது, ஏனெனில் பெடரல் அரசு பெட்ரோலிய டீசலுடன் தூய பயோடீசலைக் கலக்கும் நிறுவனத்திற்கு வரிச்சலுகையை வழங்குகின்றது. 20 சதவீத பயோடீசலுடன் 80 சதவீத பெட்ரோலிய டீசல் (B20) கலந்தவற்றை மாற்றப்படாத டீசல் இயந்திரங்களில் பொதுவாகப் பயன்படுத்த முடியும். பயோடீசலை அதன் தூய்மை வடிவிலும் (B100) பயன்படுத்த முடியும், ஆனால் பராமரிப்பு மற்றும் செயல்திறன் சிக்கல்களைத் தடுக்க குறிப்பிட்ட இயந்திர மாற்றங்களும் அவசியமாகக் கூடும். பெட்ரோலிய டீசலுடன் கலக்கப்பட்ட B100 பின்வருவனவற்றால் அடையப்படலாம்:
பயன்பாடுகள்
தூய வடிவத்தில் (B100) பயன்படுத்த முடியும் அல்லது பயோடீசலை நவீன டீசல் இயந்திரங்களில் பெட்ரோலியம் டீசலுடன் எந்த செறிவிலும் கலக்கக் கூடும். பயோடீசல் பெட்ரோலிய டீசலை விடவும் வேறுபட்ட கரைப்பான் பண்புகளைக் கொண்டுள்ளது, மேலும் அது வாகனங்களில் (பெரும்பாலும் 1992 ஆம் ஆண்டுக்கு முன்னர் உருவாக்கப்பட்ட வாகனங்கள்) இயல்பான இரப்பர் இணைப்பிறுக்கிகளையும் குழாய்களையும் தரங்குறைக்கும், இருந்தபோதிலும் இவை இயல்பாக பயன்படுத்துவதற்கு தகுதியற்றவையாகின்றன மேலும் பயோடீசலுக்கு எதிர்விளைவற்ற FKM கொண்டு பெரும்பாலும் ஏற்கனவே மாற்றப்பட்டுள்ளதைக் கொண்டிருக்கும். பயோடீசலானது, பெட்ரோலிய டீசல் பயன்படுத்தப்பட்ட எரிபொருள் வரிசைகளில் கசடுகளின்படிவுகளை உடைப்பது அறியப்பட்டது. இதன் விளைவாக, தூய பயோடீசலுக்கு விரைவான நிலைமாற்றம் செய்யப்பட்டால், எரிபொருள் வடிப்பான்கள் அந்தப் படிவுகளால் அடைபடக்கூடும். ஆகவே, இயந்திரங்களில் மற்றும் வெப்பமாக்கிகளில் பயோடீசல் கலப்பின் முதல் மாற்றத்திற்கு சிறிதுகால இடைவெளிக்குப் பிறகு எரிபொருள் வடிப்பான்களை மாற்றுவது பரிந்துரைக்கப்படுகின்றது.
விநியோகம்
மின்சக்திக் கொள்கைச் சட்டம் 2005 ஆம் ஆண்டின்சட்டவழிமுறையின் காரணத்தால் அமெரிக்காவில் பயோடீசல் பயன்பாடு அதிகரிக்கப்பட்டு இருக்கின்றது. ஐரோப்பாவில், புதுப்பிக்கத்தக்க போக்குவரத்து எரிபொருள் கடமையின் படி, 2010 ஆம் ஆண்டில் EU இல் விற்கப்படும் அனைத்து போக்குவரத்து எரிபொருளிலும் விநியோகிப்பாளர்கள் 5% புதுப்பிக்கத்தக்க எரிபொருளைச் சேர்க்கக் கடமைப்பட்டுள்ளனர். சாலைப் போக்குவரத்து டீசலுக்கு, இது மிகச்சரியாக 5% பயோடீசல் என்பதைக் குறிக்கின்றது.
வாகனம் சார்ந்த பயன்பாடும் உற்பத்தியாளர் ஏற்பும்
2005 ஆம் ஆண்டு, க்ரிஸ்லர் (பின்னர் டைம்லெர்கிரிஸ்லெரின் பகுதி) தொழிற்சாலையிலிருந்து அமெரிக்க சந்தையில் 5% பயோடீசல் கலப்புகளைக் கொண்ட ஜீப் லிபர்ட்டி CRD டீசல்களை வெளியிட்டது, இது ஏற்றுக்கொள்ளக்கூடிய டீசல் எரிபொருளின் கூட்டுப்பொருளாக பயோடீசல் குறைந்தபட்ச பகுதியளவு ஏற்றுக்கொள்ளப்பட்டதைக் குறிக்கின்றது. 2007 ஆம் ஆண்டில், பயோஎரிபொருள் தரம் அமெரிக்காவில் தரநிலையாக்கப்பட முடியும் என்பதால் டைம்லெர்கிரிஸ்லர் 20% பயோடீசல் கலப்பிற்கு உத்தரவாதம் அளிக்கும் நோக்கத்தை குறிப்பிட்டனர்.
2004 ஆம் ஆண்டின் ஆரம்பத்தில், ஹலிபாக்ஸ் மாநகரம் அதன் பேருந்து போக்குவரத்து அமைப்பை மாநகரப் பேருந்துகள் தொகுப்பு முழுவதையும் மீன் எண்ணெய் அடிப்படையான பயோடீசலில் இயங்க அனுமதிக்கும் மேம்பாட்டிற்கு முடிவுசெய்திருந்தது. இது நகரில் சில தொடக்க இயந்திரச் சிக்கல்களை விளைவித்தது, ஆனால் பல ஆண்டுகளின் மேம்பாட்டிற்குப் பின்னர், முழுத் தொகுப்பும் வெற்றிகரமாக மாற்றப்பட்டது.
2007 ஆம் ஆண்டில், ஐக்கிய இராச்சியத்தின் மேக்டொனால்டு நிறுவனம் அதன் உணவுவிடுதிகளின் கழிவு எண்ணெய் துணைப்பொருளிலிருந்து பயோடீசல் தயாரிப்பைத் தொடங்கவிருப்பதாக அறிவித்தது. இந்த எரிபொருள் அதன் வண்டி தொகுதியை இயக்கப் பயன்படுத்தப்படும்.
இரயில்வே பயன்பாடு
பிரிட்டிஷ் வணிகர் ரிச்சர்டு பிரான்சனின் விர்ஜின் வாயேஜர் ரயிலான, எண் 220007 தாமஸ் வாயேஜர், உலகின் முதல் "பயோடீசல் ரயில்" என்ற பெருமையைப் பெற்றது, இது 80% பெட்ரோலிய டீசல் மற்றும் 20% பயோடீசலில் மட்டுமே இயங்குமாறு மாற்றியமைக்கப்பட்டிருந்து, மேலும் இது நேரடி உமிழ்வில் 14% சதவீதத்தைச் சேமிக்கும் என்று கூறப்படுகின்றது.
2007 ஆம் ஆண்டு செப்டம்பர் மாதம் 15 அன்று ராயல் இரெயில் தனது முதல் பயணத்தை கிரீன் ப்யூயல் லிட். வழங்கிய 100% பயோடீசல் எரிபொருளில் இயங்கி நிறைவுசெய்தது. அரசவம்சத்தைச் சேர்ந்த வேல்ஸ் இளவரசர் மற்றும் கிரீன் ப்யூயல் நிறுவனத்தின் மேலாண்மை இயக்குநர் ஜேம்ஸ் ஹைகேட் ஆகியோர் முழுவதும் பயோடீசல் எரிபொருளில் இயங்கும் இரயிலில் முதல் பயணிகளாகப் பயணித்தனர். 2007 ஆம் ஆண்டிலிருந்து ராயல் இரெயில் B100 (100% பயோடீசல்) கொண்டு வெற்றிகரமாக இயக்கப்பட்டுக் கொண்டிருக்கின்றது.
அதேபோன்று, 2008 ஆம் ஆண்டின் கோடைகாலத்தின் போது கிழக்கு வாஷிங்டனில் உள்ள மாகாணத்திற்கு சொந்தமான குறுகிய வரிசை ரயில்பாதையில் 25% பயோடீசல் / 75% பெட்ரோலிய டீசல் கலப்பின் சோதனை ஓட்டம் நடைபெற்றது, அப்போது ரயில்பாதைகளுக்கு இடையே அமைந்திருந்த பயோடீசல் தயாரிப்பாளர்களிடமிருந்து எரிபொருள் வாங்கப்பட்டிருக்கின்றது. அந்த ரெயிலானது குறுகிய பாதை ஓடுகின்ற விவசாயப்பகுதிகளில் விளைகின்ற கனோலா பயிரின் பாகத்திலிருந்து தயாரிக்கப்பட்ட பயோடீசல் மூலமாக இயங்குமாறு அமைக்கப்படும்.
விமானப்பயன்பாடு
முழுவதும் பயோடீசலில் இயங்குமாறு வடிவமைக்கப்பட்ட செக் ஜெட் விமானத்தால் விமானச் சோதனை நிகழ்த்தப்பட்டிருக்கின்றது. சமீபத்திய ஜெட்விமானங்கள் பயோ எரிபொருளை பயன்படுத்துகின்றன, இருப்பினும் அவை வேறுவிதமான புதுப்பிக்கத்தக்க எரிபொருட்களை பயன்படுத்திக்கொண்டிருக்கின்றன.
வெப்பமூட்டி எண்ணெயாக
பயோடீசலை வீட்டு உபயோக மற்றும் வணிகரீதியான கொதிகலன்களில் வெப்பமூட்டும் எரிபொருளாகவும் பயன்படுத்த முடியும், வெப்பமூட்டி எண்ணெய் மற்றும் பயோஎரிபொருள் கலவையானது தரநிலைப்படுத்தப்பட்டுள்ளது மேலும் போக்குவரத்திற்காகப் பயன்படுத்தப்படும் டீசல் எரிபொருளை விடவும் சற்று வேறுபட்ட வடிவில் வரிவிதிக்கப்படுகின்றது. இது சில நேரங்களில் "பயோஹீட்" என்றும் அறியப்படுகிறது (இது அமெரிக்காவில் நேஷனல் பயோடீசல் போர்டு [NBB] மற்றும் நேஷனல் ஆயில்ஹீட் ரிசர்ஜ் அலையன்ஸ் [NORA] மற்றும் கனடாவில் கொலம்பியா ப்யூயல்ஸ் ஆகியவற்றின் பதிவுசெய்யப்பட்ட வர்த்தகக் குறியீடாக உள்ளது). வெப்பமூட்டுதல் பயோடீசல் பல்வேறு கலப்புகளில் கிடைக்கின்றது; 20% வரையிலான பயோஎரிபொருளானது ஏற்கனவே உள்ள உலைகளில் எந்தவித மாற்றமும் செய்யப்படாமல் பயன்படுத்துவதற்கு ஏற்றதாகக் கருதப்படுகின்றது.
பழைய உலைகள் ரப்பர் பாகங்களைக் கொண்டிருக்கக் கூடும் என்பதால் பயோடீசலின் கரைப்பான் பண்புகளால் பாதிப்படையக்கூடும், ஆனால் அது எவ்வித மாற்றமும் அவசியமின்றி பற்றிக்கொள்ளும். முதலில் பாதுகாப்பு நடவடிக்கை கண்டிப்பாக எடுக்கப்பட வேண்டும், இருப்பினும், பெட்ரோலிய டீசலால் மீதம் விடப்பட்ட வார்னிஷ் அளிக்கப்பட்டிருப்பது வெளியிடப்படக்கூடும், மேலும் எரிபொருள் வடிகட்டுதல் குழாய்கள் அடைக்கலாம் மற்றும் வடிகட்டி மாற்றம் அவசியம் எனக் கேட்கலாம். பயோடீசலை கலப்பாகப் பயன்படுத்தத் தொடங்கும் மற்றொரு அணுகுமுறை மற்றும் பெட்ரோலிய விகிதாசாரத்தை நாளடைவில் குறைப்பது வார்னிஷ்கள் மெதுவாக தடைசெய்வதை அனுமதிக்க முடியும், மேலும் குறைவான அடைப்பை உண்டாக்க முடியும். அவற்றின் வலிமையான கரைப்பான் பண்புகளுக்கு நன்றி செலுத்தப்படுகின்றது, இருப்பினும் உலையானது முற்றிலும் வெறுமையாகின்றது, மேலும் பொதுவாக மிகவும் திறம்பட்டதாக மாறுகின்றது. ஒரு தொழில்நுட்ப ஆராய்ச்சித் தாளானது எண்ணெய் எரிக்கப்படும் கொதிகலன்களில் தூய பயோடீசல் மற்றும் பயோடீசல் கலப்புகளை வெப்பமூட்டும் எரிபொருளாகப் பயன்படுத்துகின்ற ஆய்வுக்கூட ஆராய்ச்சி மற்றும் துறை சோதனைகள் திட்டத்தை விவரிக்கின்றது. ஐக்கிய இராச்சியத்தில் பயோடீசல் எக்ஸ்போ 2006 ஆம் ஆண்டு நடைபெறுகையில், ஆண்ட்ரூ ஜே. ராபர்ட்சன் அவர்கள் அவரது தொழில்நுட்ப அறிக்கையிலிருந்து அவரது பயோடீசல் வெப்பமூட்டும் எண்ணெய் ஆய்வை வழங்கினார், மேலும் B20 பயோடீசலானது ஐக்கிய இராச்சிய வீட்டு உபயோக CO2 உமிழ்வுகளை ஆண்டுக்கு 1.5 மில்லியன் டன்னாக குறைக்கும் என்பதையும் பரிந்துரைத்தார்.
மசசூசெட்ஸ் ஆளுநர் டேவல் பேட்ரிக் அவர்கள் விதித்த சட்டமானது அனைத்து வீட்டு வெப்பமூட்டும் டீசலும் 2010 ஆம் ஆண்டு ஜூலை 1க்குள் 2% பயோஎரிபொருள் என்ற நிலையிலும் 2013 ஆம் ஆண்டில் 5% பயோஎரிபொருளும் இருக்குமாறு கோருகின்றது.
வரலாற்று பின்புலம்
தாவர எண்ணெயின் டிரான்செஸ்டர்ஃபிகேஷன் 1853 ஆம் ஆண்டின் தொடக்கத்தில் விஞ்ஞானிகள் இ. டஃபி மற்றும் ஜே. பேட்ரிக் ஆகியோரால் நடத்தப்பட்டது, அதற்கு பலவருடங்கள் முன்னதாக முதல் டீசல் இயந்திரம் செயல்பாட்டுக்கு வந்தது. ரூடால்ஃப் டீசலின் முதன்மை மாதிரி, அடியில் சக்கரம் அமைந்த ஒரு 10 அடி (3 மீ) இரும்பு உருளை, முதல்முறையாக தனது சொந்த மின்னாற்றலில் ஜெர்மனியின் ஆகஸ்பர்க் நகரில் 1893 ஆம் ஆண்டு ஆகஸ்ட் மாதம் 10 அன்று ஓடியது. இந்த நிகழ்ச்சியின் நினைவாக, ஆகஸ்ட் 10 தேதி "சர்வதேச பயோடீசல் தினம்" என்று அறிவிக்கப்பட்டிருக்கின்றது.
இது பெரும்பாலும் டீசல் தனது இயந்திரத்தை கடலை எண்ணெயில் இயங்குமாறு வடிவமைத்திருந்தார் என்று அறிக்கையிடப்பட்டது, ஆனால் அது அவ்வாறில்லை. டீசல் தனது வெளியிடப்பட்ட அறிக்கையில் குறிப்பிடுவது, "1900 ஆம் ஆண்டில் பாரிஸ் பொருட்காட்சியில் (எக்ஸ்போசிஷன் யுனிவர்சலே ) ஓட்டோ நிறுவனத்தால் ஒரு சிறிய டீசல் இயந்திரம் காண்பிக்கப்பட்டது, அது பிரெஞ்சு அரசாங்கத்தின் கோரிக்கையில் ஆர்சிடே (நிலக்கடலை அல்லது வேர்க்கடலை) எண்ணெயில் (பயோடீசலைக் காண்க) இயங்கியது, மேலும் அது மிகவும் சீராக செயல்பட்டது, எனவே பலரும் அதைப் பற்றிய விழிப்புணர்வைக் கொண்டிருந்தனர். இயந்திரம் கனிம எண்ணெயைப் பயன்படுத்துவதற்காக கட்டமைக்கப்பட்டது, அதன் பின்னர் அது எவ்வித மாற்றங்களும் செய்யப்படாமல் தாவர எண்ணெயில் செயல்பட்டது. பிரெஞ்சு அரசாங்கம் அந்நேரத்தில் ஆர்சிடே அல்லது நிலக்கடலையின் தயாரிப்புத் திறனுக்கு பொருந்தும் திறன் சோதனையை எண்ணியது, அது அவர்களின் ஆப்பிரிக்க காலனிகளில் கருதக்கூடிய வளர்ச்சியையும் மற்றும் எளிதாக பயிர்செய்ய முடிவதாகவும் இருந்தது." பின்னர் டீசல் தொடர்புடைய சோதனைகளையும் நடத்தினார், மேலும் அவை அச்சிந்தனைக்கு துணையாகத் தோன்றின. டீசல் 1912 ஆம் ஆண்டு தனது உரையில், "இயந்திர எரிபொருட்களுக்காக தாவர எண்ணெய்களைப் பயன்படுத்துவது இன்று முக்கியமற்றதாகத் தோன்றலாம், ஆனால் இது போன்ற எண்ணெய்கள் சிறிது காலம் கழித்து, தற்போது பெட்ரோலியம் மற்றும் நிலக்கரித் தார் தயாரிப்புகளைப் போன்று முக்கியமானதாக மாறக்கூடும்."
பரவலாக உள்ள படிம பெட்ரோலியத்தை டீசல் எரிபொருட்களாக மாற்றி பயன்படுத்துவதற்கு மாறாக, உட்கனல் இயந்திரங்களுக்கான எரிபொருட்களாக தாவர எண்ணெய் பயன்படுத்துதலில் ஆர்வம் உள்ளதாக பல நாடுகளில் 1920 மற்றும் 1930 ஆம் ஆண்டுகள் மற்றும் இரண்டாம் உலகப்போர் நடைபெற்ற பின்னரும் அறிக்கையிடப்பட்டன. பெல்ஜியம், பிரான்ஸ், இத்தாலி, ஐக்கிய பேரரசு, போர்ச்சுகல், ஜெர்மனி, பிரேசில், அர்ஜெண்டினா, ஜப்பான் மற்றும் சீனா ஆகிய நாடுகள் இந்த நேரத்தில் டீசல் எரிபொருட்களுக்குப் பதிலாக தாவர எண்ணெய்களை சோதனைசெய்து பயன்படுத்தியதாக அறிக்கையிடப்பட்டு இருந்தன. பெட்ரோலிய டீசல் எரிபொருட்களுடன் ஒப்பிடுகையில் தாவர எண்ணெய்களின் உயர்ந்த பாகுநிலை காரணமாக சில செயல்பாட்டுச் சிக்கல்கள் இருந்ததாக அறிக்கைகள் கூறின, இது எரிபொருள் தெளிப்பானில் எரிபொருளின் மோசமான அணுவாக்கலை ஏற்படுத்தியது மேலும் அவை பெரும்பாலும் செலுத்திகள், எரி அறை மற்றும் வால்வுகளில் படிககங்கள் மற்றும் கல்கரி உண்டாக்குதலுக்கு வழிகோளுகின்றது. தாவர எண்ணெய்களை வெப்பமூட்டுதல், அதை பெட்ரோலியத்திலிருந்து பெறப்பட்ட டீசல் எரிபொருள் அல்லது எத்தனாலுடன் கலத்தல் மற்றும் எண்ணெய்களில் வெப்பச்சிதைவு மற்றும் உடைதல் உள்ளிட்டவை இந்தச் சிக்கல்களை தீர்க்க முயற்சிக்கின்றன.
மிகச் சமீபத்தில், 1977 ஆம் ஆண்டில், பிரேசிலிய விஞ்ஞானி எக்ஸ்பெடியோ பாரண்டே என்பவர் பயோடீசல் தயாரிப்பிற்கான முதல் தொழில்நுட்ப செயல்முறையைக் கண்டுபிடித்து காப்புரிமைக்காகச் சமர்ப்பித்தார். இந்தச் செயல்முறையானது சர்வதேச விதிகளின்படி பயோடீசலாக வகைப்படுத்தப்பட்டது, இது "தரநிலைப்படுத்தப்பட்ட அடையாளம் மற்றும் தரத்தை" அளிக்கின்றது. "வேறு எந்த முன்மொழியப்பட்ட பயோ எரிபொருளும் வாகனத் துறையினால் செல்லுபடியாக்கப்படவில்லை." தற்போது, பாரண்டேயின் நிறுவனமான டெக்பயோ (Tecbio) நிறுவனம் போயிங் மற்றும் NASA ஆகியவற்றுடன் இணைந்து பயோகுயரோசின் (பயோ-கெரோசின்) சான்றிதழுக்காக பணிபுரிகின்றது, பிரேசிலிய விஞ்ஞானியால் மற்றொரு தயாரிப்பு தயாரிக்கப்பட்டு காப்புரிமை பெறப்பட்டது.
டிரான்செஸ்டரிபை செய்யப்பட்ட சூரியகாந்தி எண்ணெயின் பயன்பாடு மற்றும் அதை டீசல் எரிபொருள் தரநிலைகளுக்கு சுத்திகரித்தல் ஆகியவற்றில் ஆராய்ச்சியானது தென்னாப்பிரிக்காவில் 1979 ஆம் ஆண்டில் தொடங்கப்பட்டது. 1983 ஆம் ஆண்டில், எரிபொருள் தரநிலை, இயந்திர-சோதனை செய்யப்பட்ட பயோடீசல் தயாரிப்புக்கான செயல்முறை நிறைவுசெய்யப்பட்டு சர்வதேச அளவில் வெளியிடப்பட்டது. ஆஸ்திரிய நிறுவனமான, கேஸ்கோக்ஸ், தொழில்நுட்பத்தை தென்னாப்பிரிக்க விவசாயப் பொறியாளர்களிடமிருந்து பெற்றது; அந்நிறுவனம் முதல் பயோடீசல் முன்னோட்ட ஆலையை நவம்பர் 1987 ஆம் ஆண்டில் அமைத்தது, மேலும் முதல் தொழிற்துறை அளவிலான ஆலையை (ஆண்டுக்கு 30,000 டன்கள் ரேப்சீடு என்ற கொள்ளளவினைக் கொண்டு) 1989 ஆம் ஆண்டு ஏப்ரல் மாதம் அமைத்தது.
2005 ஆம் ஆண்டு செப்டம்பர் மாதத்தில் மின்னசோட்டா மாகாணம், மாகாணத்தில் விற்கப்படும் அனைத்து டீசல் எரிபொருட்களிலும் பயோடீசலின் பங்கைக் கொண்டிருப்பதை கட்டாயமாக்கிய முதல் அமெரிக்க ஒன்றிய மாகாணமானது, அவசியமான பயோடீசலின் உள்ளடக்கம் குறைந்தபட்சம் 2%.